Men samtidig sendte Nelson kurerer af sted med et [[hvidt flag]], som ikke kunne undgås at ses af Kronprins [[Frederik 6.|Frederik]], der overværede slaget fra [[Kastellet|Citadellets]] volde. Kurererne afleverede en besked, i hvilken Nelson truede med at afbrænde alle tilfangetagne batterier, [[stykpram]]me og blokskibe, uden at være i stand til ”at redde de tapre danske sjæle, der forsvarede dem”. Beskeden ankom på et tidspunkt, hvor en række danske skibe allerede havde måttet se sig slået og var ukampdygtige. Da kronprinsen læste brevet, accepterede han straks en våbenhvile – uden at konsultere de dansk-norske kommandører, [[Olfert Fischer]] og [[Steen Andersen Bille (statsminister)|Steen Bille]].<ref>{{Harvnb|Feldbæk|2001|pp=150-157 og 212-225.}}</ref>
Historie